पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को अपेक्स अस्पताल में भर्ती पुसौर थाने के कांस्टेबल अजय किशोर सोनवानी की कोरोना से मौत हो गई। लक्षण दिखने पर अजय ने 29 अप्रैल को आरटीपीसीआर टेस्ट कराया था, मौत के बाद रिपोर्ट पॉजिटिव आई। शनिवार सुबह 3.30 बजे सीने में दर्द उठा, जिसके बाद उसे रायगढ़ में भर्ती कराया गया, यहां थोड़ी ही देर में उन्होंने दम तोड़ दिया। दो दिन पहले तबीयत खराब होने से अजय ने कोरोना जांच के लिए सैंपल दिया था। शनिवार सुबह अचानक सीने में दर्द उठने के बाद पुसौर थाने के एएसआई इंगेश्वर यादव और अजय के जीजा आरक्षक टीकाराम बरेठ उन्हें रायगढ़ लेकर आए। एएसपी अभिषेक वर्मा ने जूट मिल प्रभारी अमित शुक्ला से बात कर अपेक्स हॉस्पिटल में उन्हें भर्ती कराया।
भर्ती के पूर्व जवान का एंटीजन टेस्ट किया गया, इसमें रिपोर्ट निगेटिव आई। तुरंत उनका एक्स-रे, सीटी स्कैन कराया गया। इलाज शुरू होने से पहले आरक्षक ने दम तोड़ दिया। अफसरों ने प्रोटोकॉल के तहत श्रद्धांजलि देने के बाद अजय का पार्थिव शरीर को उसके गृहग्राम दानसरा, सारंगढ़ भेजा। यहां अंतिम संस्कार किया गया। जिला पुलिस बल में कोरोना से यह दूसरी मौत है। पहले थाना धरमजयगढ़ के प्रधान आरक्षक शारदा प्रसाद टंडन की कोरोना संक्रमण से मौत हुई थी।
13 साल से थे जिला पुलिस में
आरक्षक अजय किशोर सोनवानी ग्राम दानसरा सारंगढ़ का रहने वाला था। 2008 में नौकरी ज्वाइन करने के बाद अजय पुलिस लाइन, थाना धरमजयगढ़, चौकी कनकबीरा के बाद अजय वर्तमान में पुसौर थाने में थे। कोरोनाकाल में वे लगातार ड्यूटी पर रहे। उनके परिवार में पत्नी के साथ दो जुड़वां बेटियां भी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva awa_Deva zho_Hant eng_Latn